钦定古今图书集成/明伦汇编/氏族典/第408卷 > 许翰
## 钦定古今图书集成/明伦汇编/氏族典/第408卷 > 许翰

按《宋史许翰传》：“翰字崧老，拱州襄邑人。中元祐三年
进士第。宣和七年，召为给事中。为书抵时相，落职提
举江州太平观。靖康初，复以给事中召。时金人攻京
师，甫退，翰造阙，即日赐对，除翰林学士，寻改御史中
丞。上疏言边事，因陈决胜之策。张邦昌为太宰，翰上
疏力争之，擢中大夫，同知枢密院，论益不合，以病去。”
高宗即位，用李纲荐，召复延康殿学士。既至，拜尚书
右丞。李纲罢，翰求去，高宗未许。时黄潜善奏诛陈东，
翰求去，益力提举洞霄宫，复以言者落职。绍兴元年，
复资政殿学士。三年，卒。